रसोई गैस के दाम में बढ़ोतरी कर जनता को परेशान कर रही भाजपा
मोदी सरकार ने मात्र 100 दिनों में देश में महंगाई को काबु करने का वादा किया था उसी ने नोटबंदी जैसे लोगों को परेशान करने वाले कदम उठा कर पूरे देश की गरीब एवं मध्यमवर्गीय जनता को सड़कों पर ला दिया। अब केंद्र सरकार ने रसोई गैस के सिलेंडरों के दामों में बेतहाशा बढोत्तरी कर दी।
यह आरोप जिपं अध्यक्ष व जिला कांग्रेस कमेटी की कार्यवाहक अध्यक्ष जिला पंचायत अध्यक्ष कलावती भूरिया, युवा नेता नेता डॉ. विक्रांत भूरिया व जिला प्रवक्ता हर्ष भट्ट ने लगाया। डॉ. भूरिया ने कहा रसोई गैस के सिलेंडर पर बेतहाशा मूल्यवृद्धि से गृहिणियों में आक्रोश है। रसोई का बजट बिगड़ गया है। महंगाई केंद्र और राज्य सरकार की वित्तीय कुप्रबंध का ही नतीजा है जहां मध्यप्रदेश सरकार द्वारा अन्य प्रदेशों की तुलना में पेट्रोल, रसोई गैस, बिजली एवं अन्य आवश्यक चीजों में अधिक टेक्स लगाकर लोगों का जीना दुभर कर रखा है। जिपं अध्यक्ष भूरिया ने कहा आदिवासी बहुल क्षेत्र में जहां गैस के दामों में बढ़ोत्तरी की गई है वहीं राशन की दुकानों से केरोसिन भी गायब है। उन्होंने बताया यूपीए सरकार में घरेलू गैस सिलेंडर 400 रुपए में मिलता था वही अब केंद्र की भाजपा सरकार के राज में इसके दाम 800 रुपए हो गए हैं। कांग्रेस ने कहा यदि महंगाई पर काबु नहीं किया तो कांग्रेस आंदोलन करेगी।
hin_Deva hin_Deva hin_Deva